stanford-oval/wikipedia huggingface dataset:
קזארוזה (מיני-סדרת טלוויזיה)

| --- | --- |

כרזת הסדרה
 סוגה:  דרמה היסטורית
 כותבים:  לאוניד יוזפוביץ' 
 בימוי:  אליונה דמיאננקו
 שחקנים:  אוקסנה פנדרה   ולדיסלב גלקין   יגור ברוייב   ויקטור ורז'ביצקי
 ארץ מקור:  רוסיה 
 שפות:  רוסית אספרנטו
 מספר עונות:  1
 מספר פרקים:  3 
 הפקה
 חברת הפקה:  DAGO film
 אתר צילומים:  מוסקבה, רוסיה
 צלמים:  סרגיי טרופימוב
 אורך פרק:  53 דקות
 שידור
 רשת שידור:  הערוץ הראשון
 תקופת שידור מקורית:  2006–הווה
 קישורים חיצוניים
 דף התוכנית ב-IMDb
 
"קזארוזה" (ברוסית: Казароза) היא מיני-סדרת טלוויזיה בת 3 פרקים בהפקת DAGO film עבור הערוץ הראשון ברוסיה המהווה עיבוד לספרו של לאוניד יוזפוביץ' באותו השם. הסדרה הופקה בבימויה של אליונה דמיאננקו.
עלילה

העלילה מתרחשת ברוסיה הסובייטית של שנת 1920. הזמרת הנודעת זינאידה קזארוזה מגיעה לסיבוב הופעות בעיירה קטנה בהרי אורל. חברי מועדון חובבי שפת האספרנטו מזמינים את הכוכבת להופיע אצלם בשעות הערב, היא מסכימה ומתה על הבמה בידיו של החשוד המרכזי, האספרנטיסט סבצ'ניקוב, שהתאהב בזמרת וארגן עבורה את ההופעה. הוא מנסה להבין מה גרם לרצח ורודף אחר הרוצח האמיתי. מסתבר כי בעלה של הזמרת היה חבר המפלגה הסוציאל-מהפכנית. העלילה מתרכזת במועדון חובבי האספרנטו בעיר פרם.
ב-1975, סבצ'ניקוב חוזר לעיר הקטנה בהרי אורל ורק אז הוא מגלה מי היה הרוצח האמיתי.
צוות השחקנים

אוקסנה פנדרה — זינאידה קזארוזה
ולדיסלב גלקין — סבצ'ניקוב
פיוטר וליאמינוב — סבצ'ניקוב בבגרותו
יגור ברוייב — אוסיפוב
קיריל לברוב — אוסיפוב בזקנתו
אלכסנדר ליקוב — ניימן
יבגניה קריוקובה — מילאשבסקאיה
ויקטור ורז'ביצקי — סיקורסקי
מקסים אוורין — וראנקין
ליה אחדז'אקובה — מאיה אנטונובנה
ראו גם

אספרנטו
הערות שוליים

↑  На Первом канале — премьера детективного сериала «Казароза»
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
סקוטוזאורוס

| סקוטוזאורוס |
| --- | --- |
  Scutosaurus karpinskii
תקופה
סוף הפרם 254–252 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פרוקולופונומורפה
תת־סדרה:: Procolophonia
משפחה:: פריזאוריה
סוג:: סקוטוזאורוס
מין:: Scutosaurus karpinskii
שם מדעי
 Scutosaurus

סקוטוזאורוס צעיר נטרף על ידי אינוסטרנסביה גדול
סקוטוזאורוס (שם מדעי: Scutosaurus; מילולית "לטאת מגן") הוא סוג זוחל קדום מסדרת הפרוקולופונומורפה. הוא חי בתקופת הפרם, לפני 252–254 מיליון שנה.
מאפיינים

פעם חשבו שיצור זה היה מאבותיהם של הצבים המודרניים. אורכו הגיע ל-2.5 מטרים, הוא הגיע בבגרות לגובה שלושה מטרים והיה בעל גוף כבד ומשוריין. הייתה לו גולגולת עבה ובעלת זיזים באורך 50 סנטימטרים שהייתה חסרת שיניים אך בעלת עצמות לחיים גדולות ובולטות ו"קסדה" מאחורי הראש. ליצור היה צוואר עבה מאוד וגוף בעל לוחיות חזקות שהגנו עליו מטורפים, אך הגבילו מאוד את מהירותו.
הסקוטוזאורוס חי בסוף תקופת הפרם בתקופה חמה מאוד באזור רוסיה של היום. לצידו חיו מגוון זוחלים תראפסידים שונים, ביניהם טורפים גדולים כגון האינוסטרנסביה.
ראו גם

ברדיזאורוס - סוג קרוב.
אוצמברסיה

| אוצמברסיה |
| --- | --- |
 Euchambersia mirabilis
תקופה
פרם 255–256 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
סדרה:: תראפסידה
תת־סדרה:: תרוצפליה
משפחה:: Akidnognathidae
סוג:: אוצמברסיה
מינים
 Euchambersia mirabilis
שם מדעי
 Euchambersia ‏ברום, 1931

אוצמברסיה עם טרפו
אוצמברסיה (שם מדעי: Euchambersia) הוא סוג של זוחל נכחד מקבוצת התראפסידה שהיה קרוב ליונקים המודרניים. הוא חי בסוף תקופת הפרם לפני 255–256 מיליון שנה. סוג זה כולל מין אחד - Euchambersia mirabilis.
מאפיינים

יצור זה נמצא באפריקה הדרומית בעצמות גולגולת שאורכה היה 116 מילימטרים אך פרטים אחרים היו עם גולגולת באורך 80 מילימטרים. אורך היצור הגיע למטר אחד. הוא היה יצור שרירי עם עצמות כתפיים חזקות, ראש גדול בעל ניבי חרב ושיניים חותכות. החוקרים מתלבטים האם היו לו שיני ארס בדומה לנחשים, מאחר שהכילו מזרקים חלולים.
יצור זה חי בתקופת הפרם, ואולי היה פעיל בלילות. הוא ניזון מזוחלים שונים, בעיקר מתראפסידים אחרים אותם הוא נשך וחיכה שימותו מהארס.
בתרבות

היצור מופיע בסדרה ללכת עם מפלצות בפרק האחרון כיצור שתוקף עדר של ליסטרוזאורוסים נודדים, אך החוקרים משערים שהיצור חי רק עד סוף תקופת הפרם כשהפרק חל בתקופת הטריאס.
רינסוכוס

| רינסוכוס |
| --- | --- |
  גולגולת של רינסוכוס אין סיטו
תקופה
סוף הפרם 260–265 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: טמנוספונדילים
תת־סדרה:: Stereospondyli
משפחה:: Rhinesuchidae
סוג:: רינסוכוס
מינים
 R. whaitsi  R. capensis
שם מדעי
 Rhinesuchus

רינסוכוס (שם מדעי: Rhinesuchus) הוא סוג נכחד של דו-חיים מסדרת הטמנוספונדילים שנמצא בחפירות בערבות דרום אפריקה מתקופת הפרם. משמעות שמו היא: "אף תנין", ולא כפי שחלק סוברים: "תנין הריין".
מאפיינים

יצור זה היה דו-חיים גדול שדמה והזכיר תנין באורח חייו. אורכו הגיע ל-2 מטרים והוא היה בעל לסת שטוחה דמוית פלטה מלאת שיניים ועיניים מוגבהות. הגוף היה ארוך עם קשקשים כמו של תנינים וגפיים קצרות.
הוא היה טורף מימי שצד בעיקר דגים, אך ייתכן שארב לטרף קטן יותר שבא לשתות. היצור חי כמו דו-חיים ונשם באמצעות עורו ובאמצעות ריאות.
בתרבות

היצור מופיע בסדרה ללכת עם מפלצות בפרק השלישי, יחד עם טורפים כמו הגורגונופס.
שלום הדאיה

| --- | --- |

 לידה:  1864 ה'תרכ"ד 
 פטירה:  29 בנובמבר 1944  (בגיל 80 בערך) י"ג בכסלו ה'תש"ה ירושלים
 מקום קבורה:  בית הקברות היהודי בהר הזיתים 
 מקום פעילות:  סוריה וירושלים
 תקופת הפעילות:  ?–1945 
 השתייכות:  ישיבת המקובלים בית אל 
 תחומי עיסוק:  רבנות, דיינות וקבלה
 רבותיו:  רבי ששון בכר משה רבי משה סוויד, רבי בכור מזרחי, רבי יעקב אלפייה
 תלמידיו:  הרב עובדיה הדאיה, הרב מתתיה דוויס ועוד.
 חיבוריו:  "שלום לעם", "שו"ת ודובר שלום", "החיים והשלום"
 צאצאים:  עובדיה הדאיה 
 
 תפקידים נוספים:  ראש אב"ד לעדת הספרדים בירושלים
 
הרב שלום הדאיה (ה'תרכ"ד, 1864 - י"ג בכסלו ה'תש"ה, 29 בנובמבר 1944) היה אב בית הדין לעדת הספרדים בירושלים, וראש ישיבת המקובלים בית אל ומגדולי חכמי ארם צובא וירושלים.
ביוגרפיה

נולד בארם צובא שבסוריה בשנת 1864 (ה'תרכ"ד) לרב משה חיים וסבתיה הדאיה. בהיותו כבן 3 התייתם מאביו, ואמו וסבתו גידלו אותו. בצעירותו למד אצל הרב משה סוויד, הרב יצחק בכור מזרחי - אב בית הדין בארם צובא והרב רפאל יעקב חיים ישראל אלפייה. בהיותו כבן 20 בשנת 1884 (ה'תרמ״ד) נשא לאישה את שרה, בתו של הרב יצחק לבטון, נכדו של רבי חיים מרדכי לבטון.
כבר בהיותו כבן 18, היה בקשרי מכתבים עם רבנים ופוסקי דורו כהרב אליהו חמווי והרב ישעיה דיין, אב בית הדין בארם צובא. כן היה מקורב לחכם באשי הרב שלמה צפדיה והרב שאול סתהון.
בשנת 1887 (ה'תרמ"ז) ביקר בארץ ישראל והיה אורחו של הראשון לציון הרב יעקב שאול אלישר בביתו.
עם שובו לארם צובא בשנת 1890 (ה'תרנ"א) חלה והתעוור כמעט לגמרי, ונאלץ ללמוד תורה מזכרונו. לאחר התדרדרות מצבו, בהמלצת מכריו נסע לניתוח בנא אמון שבמצרים יחד עם הרב משה עזרא מזרחי (שנסע לטובת שליחות מטעם הקהילה בארם צובא). שם נותח על ידי רופא מפורסם, וראייתו הוחזרה לו חלקית. באותה תקופה שקד על חיבורו "שלום לעם", שדן בחשיבות לימוד התורה, הצדקה וגודל חשיבותם של התומכים בתלמידי חכמים. בחיבורו העיד על עצמו כי התקשה בכתיבת הספר בעקבות עיוורונו החלקי. חיבורו זה היה חלק ממהלך שלם לשינוי פני הקהילה היהודית בארם צובא, בעזרת תקנות וסדרים חדשים לטובת הקהילה והעניים שבה.
ניהל חילופי מכתבים עם הרב חיים רחמים יוסף פרנקו - רבה הספרדי של חברון, הרב חביב חיים דוד סתהון מטבריה והראשון לציון הרב יעקב שאול אלישר.
בין השנים 1895–1897 (ה'תרנ"ו - ה'תרנ"ח) פרסם בירחון המאסף שבעריכת הרב בן ציון אברהם קואינקה את חידושיו, וכן קונטרס "שאלת שלום" במסגרתו הציג לחכמי תקופתו שאלות בנושאים שונים. בין השנים 1898–1899 (ה'תרנ"ט - ה'תר"ס) פרסם את חידושיו בירחון התורני תורה מציון.
ביוגרפיה > רבנותו בירושלים

בחודש אוגוסט 1898 (אלול ה'תרנ"ח) עלה לירושלים יחד עם חמיו הרב יצחק לבטון ומשפחתו, והתגורר בשכונת הבוכרים ולאחר מכן בשכונת אהל משה. בסביבות שנת 1925 (ה'תרפ"ו), שימש לפרקים כדיין ומורה צדק בבית הדין של יוצאי ארם צובא בשכונת הבוכרים. בשנת 1904 (תרס"ד) התמנה לדיין ומורה צדק בבית הדין לעדת הספרדים בירושלים, ובשנת ה'תר"ץ (1930) נתמנה לראש אב בית הדין של קהילות הספרדים בירושלים. כיהן בתפקיד זה עד פטירתו.
נחשב לאחד מגדולי המקובלים שבירושלים. למד בחבורת מקובלים בבית המדרש של ישיבת המקובלים בית אל, שם הסתופף בצילם של המקובל הרב ששון בכ"ר משה פרסיאדו והמקובל הרב מסעוד הכהן אלחדד. עם פטירת הרב מסעוד אלחדד בשנת 1926 (ה'תרפ"ז), מונה הרב שלום לראש ישיבת המקובלים בית אל וראש המכוונים. לקראת סוף ימיו, כשהיה זקן המקובלים, העביר אל הרב אלחנן וסרמן את כתביו בתורת הקבלה בעילום שם, כדי שזה האחרון יעיין ויתן את ביקורתו. לבסוף נודע לרב וסרמן אודות השולח, והחל משנת 1935 (ה'תרצ"ו) ניהלו ביניהם חילופי מכתבים בענייני קבלה.
נודע גם בדרשותיו המשפיעות על הציבור. דרשותיו הארוכות קובצו בספרו "החיים והשלום" ובספרו "שה לבית אבות". כן פעל להדפסתם והוצאתם לאור של כתבי יד עתיקים של רבני ארם צובא בעיקר: "כיסא שלמה", "דגל מחנה אפרים", "רועי ישראל" ו"קול גדול". את ספרים אלו הוא הגיה וסידר בעצמו, ואף הוסיף עליהם הקדמה ומבוא, ובחלקם אף חידושיו ותשובותיו.
כפי שהעיד על עצמו, סבל רוב חייו ממחלות וייסורים שונים, ובעיקר מעיניו. מספר חודשים לפני שהלך לעולמו התדרדר מצבו הגופני, עד ליום פטירתו, 29 בנובמבר 1944 (י"ג בכסלו ה'תש"ה).
לאחר פטירתו מונה בנו חכם עובדיה הדאיה לראש ישיבת המקובלים בית אל.
חיבוריו

הרב הדאיה נהג לחתום את כתביו במילים "עבד אל ואחד" (עבד לאל אחד).
ש"ה לבית אבות, פירוש לפרקי אבות
שלום לעם- דרושים למעלת הצדקה ומידת הרחמנות, נדפס בארם צובא בשנת תרנ"ו, 1893.
ודובר שלום - שו"ת על ארבעת חלקי הטור, נדפס בירושלים בשנת תרפ"ד, 1924.
החיים והשלום - 33 דרושים על עינינים שונים, נדפס בירושלים בשנת תרפ"ו, 1926.
מאמרים בקובץ "תורה מציון": שנה ד', חוברת נ': סימן י' וסימן ט"ו. חוברת ה' סימן כ"ה. שנה ה' חוברת ד' סימן י"ג.
משפחתו > בניו

הבכור, הרב יצחק הדאיה, דרשן ומקובל. בנו, הרב משה הדאיה, הוא רבה של אילת.
השני, הרב עובדיה הדאיה, כיהן כראש ישיבת המקובלים בית אל וכחבר בית הדין הרבני הגדול, ומחבר ספרים פורה.
השלישי, הרב משה הדאיה.
הרביעי, הרב עזרא הדאיה, ר"מ בישיבות פורת יוסף ושערי ציון, לימים אב בית הדין הרבני בחיפה.
אחיו, חכם עזרא הדאיה. מרבני ארם צובא. בסוף ימיו בירושלים. נפטר ביום ט"ו אלול תרצ"ז.
משפחתו > בנותיו

הרבנית מזל נישאה לרב יעקב קצין, מייסד ישיבת המקובלים "גן הלבנון".
הרבנית רינה (ריינה) נישאה לרב משה עזרא מזרחי, אב בית דין ורבה הראשי של חלב.
נכדיו הם הרב שלום מרדכי הדאיה, שכיהן כראש ישיבת המקובלים בית אל, הרב שלום מזרחי חבר בית הדין הרבני הגדול והרב שאול קצין, רב קהילת "שערי ציון" בניו יורק.
תלמידיו

הרב יהודה הכהן שאקו - ראב"ד לעדת הספרדים בירושלים
הרב אברהם פטאל - חותנו של הרב עובדיה יוסף
הרב ניסים לופס
הרב מרדכי שרעבי
הרב מתתיה דוויס
הרב שלום יצחק מזרחי
לקריאה נוספת

אבינועם קאהן, מרנן - חייהם ופועלם של שישה אדירי תורה מחכמי הספרדים, בהוצאת מכון בני יששכר, ירושלים תשע"ה (עמ' 121 - 197)
הערות שוליים

↑  חכם עזרא הדאיה, באתר "החכם היומי", ,בנו בכורו הרב יצחק הדאיה באתר החכם היומי
↑  אלי שלזינגר, המקובל רבי שלום מרדכי הדאיה זצ"ל, באתר בחדרי חרדים, 21 במרץ 2010
| --- | --- |
בקרת זהויות :  NLI: 987007311547305171  LCCN: nr93002814  NTA: 279739648  VIAF: 2337186   WorldCat (עם VIAF): 2337186
אאוארתרופלאורה

| אאוארתרופלאורה |
| --- | --- |
 איור אפשרי של אאוארתרופלאורה
תקופה
סילור-דבון 433–382 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
מחלקה:: רבי־הרגליים
סדרה:: Eoarthropleurida
משפחה:: Eoarthropleuridae
סוג:: אאוארתרופלאורה
שם מדעי
 Eoarthropleura

אאוארתרופלאורה (שם מדעי: Eoarthropleura) הוא סוג של פרוק-רגל קדום מתור הסילור ותחילת הדבון שחי לפני 382–433 מיליון שנה.
מאפיינים

יצור זה דמה לרבי-הרגליים המודרניים, אך היה גדול בהרבה מכל רב-רגל מודרני. הוא היה קרובו של הגדול בפרוקי הרגליים היבשתיים, הארתרופלאורה שחי בסוף הקרבון ותחילת הפרם והגיע לאורך 2.6 מטרים.
יצור זה התגלתה בתוך סלעים בחפירות בגרמניה, בריטניה, ניו יורק וניו ברנזוויק. מהמאובנים שלו ישנם קטעים מופרדים רבים ולא נמצאו ראש, מקטעי גוף ורגליים, ולכן קשה לקבוע איך נראה ולאיזה גודל הגיע, אך הוא היה גדול הרבה יותר מהרב רגליים המודרניים (על פי רוחב המאובנים).
האאוארתרופלאורה דמה לארתרופלאורה וייתכן שהיה לאביו הקדום, והוא גם היצור הקדום ביותר מהקבוצה Arthropleuridea והחיה היבשתית העתיקה ביותר שהתגלתה באמריקה הצפונית.
דיפלוקאולוס

| דיפלוקאולוס |
| --- | --- |
 
תקופה
קרבון-פרם 306–255 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
תת־מחלקה:: לפוספונדילים
סדרה:: נקטראים
סוג:: דיפלוקאולוס
מינים
 D. salamandroides  D. magnicornis  D. brevirostris  D. recurvatus  D. minimus
שם מדעי
 Diplocaulus ‏קופ, 1877

דיפלוקאולוס (שם מדעי: Diplocaulus) הוא סוג של דו-חיים קדום שנכחד, אשר השתייך לסדרה שבקבוצת הלפוספונדילים. הוא חי בסוף הקרבון ובתקופת הפרם עד לסיומה לפני 255 מיליון שנה. מאובניו נמצאו בצפון אמריקה אך גם במרוקו. המין Diploceraspis burkei, אשר השתייך לסוג הועבר לסוג הקרוב דיפלוצרספיס.
מאפיינים

יצור זה היה הגדול שבלפוספונדילים והוא הגיע לאורך של מטר אחד. הוא היה בעל מבנה גוף של סלמנדרה גדולה אך ראשו הזכיר בומרנג ענקי עשוי עצם שהסתיים בקצוות חדים הפונים אחורה. הוא היה בעל זרועות קצרות מאוד וזנב קצר וייתכן שהוא שחה במים בדומה ללווייתנים המניעים את הזנב מעלה-מטה.
לגבי מטרתה של הצורה המוזרה של ראשו, המחקר העלה שתי אפשרויות: ייתכן שהראש המוזר עזר לנווט במהירות את היצור במים, בדומה לסנפירי דגים; אפשרות נוספת היא שהוא מנע מטורפים גדולים לבלוע אותו, בגלל מבנהו המוזר. למרות זאת, נמצא מאובן של דיפלוקאולוס עם סימני נשיכה שקיבל מדימטרודון טורף, כנראה לאחר שגילה אותו רדום בעת בצורת. לסתותיו של היצור נמצאו מתחת הגולגולת המוזרה, בדומה לכמה מהבטאים.
הדיפלוקאולוס תואר על ידי החוקר אדוארד דרינקר קופ ב-1877.
בתרבות

יצור זה הופיע במשחקים Jurassic World: Alive, עולם היורה: המשחק ופארק היורה 3: בניית פארק.
ראו גם

גרותורקס
בהשוואה לאדם
מגאניסופטרה

| מגאניסופטרה |
| --- | --- |
 שחזור של מגאנוירה
תקופה
קרבון פנסילבני–פרם 320–251 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
על־סדרה:: אודונטופטרה
סדרה:: מגאניסופטרה
שם מדעי
 Meganisoptera

מֶגָאניסוֹפּטֶרָה (שם מדעי: Meganisoptera) היא סדרת חרקים נכחדת מהקרבון פנסילבני עד הפרם שחיה כ-251–320 מיליון שנה לפני זמננו בביצות העתיקות של אירופה, רוסיה, סין ושתי האמריקות.
חרקים אלו ידועים בעיקר בגלל שהם היו החרקים הגדולים בעולם. הם חיו בתקופה בה היה שפע חמצן באטמוספירה והאקלים היה לח בהרבה מאשר כיום. הגדולה בחרקי הסדרה הייתה המגאנוירה שמוטת כנפיה הגיעו ל-75 ס"מ.
בצורתם דמו לשפיריות הקיימות והשתייכו לקבוצה אודונטופטרה, שבה מצויות גם השפיריות. ככל הנראה הם חיו בדומה לשפיריות ועפו בעזרת ארבע כנפיים, אך הם יכלו לצוד יצורים גדולים יותר מהשפיריות החיות. למעשה ייתכן שהיו להם מעט מאוד אויבים טבעיים.
מיון

הסדרה כללה שתי משפחות:
Meganeuridae – בה המגאנוירה
Paralogidae
עצי אשוח 8

| --- | --- |

 בימוי:  אנטון בוגדאנוב וסילי זורקי אלכסנדר לופאשקו ורוורה מאצנובה יאקוב יורוביצקי
 הופק בידי:  מיכאיל צ'צ'לניצקי אולג טומאנוב
 תסריט:  יבגני קוליק יבגני באלוייב אלכסיי יוז'אקוב
 שחקנים ראשיים:  איוואן אורגנט סרגיי סבטלאקוב
 צילום:  אנטון מירונוביץ' אנטון דרוזדוב-סצ'אסטליווצב דמיטרי בורזיקין
 מדינה:  רוסיה רוסיה
 חברת הפקה:  Bazelevs
 חברה מפיצה:  MEGOGO Distribution Ivi.ru
 הקרנת בכורה:  16 בדצמבר 2021
 משך הקרנה:  94 דק' 
 שפת הסרט:  רוסית
 סוגה:  סרט קומדיה מלודרמה
 הכנסות:  51 מיליון רובל רוסי
 סרט קודם:  עצי אשוח אחרונים
 דף הסרט ב־IMDb
 
עצי אשוח 8 (ברוסית: Ёлки 8), הוא סרט קומדיה רוסי משנת 2021, סרט ההמשך של עצי אשוח אחרונים, בכיכובם של איוואן אורגנט וסרגיי סבטלאקוב. הקרנת הבכורה נערכה ב־16 בדצמבר 2021. בניגוד לשאר הסרטים בסדרה, כל הסיפורים בסרט מבוססים על אירועים אמיתיים שהתרחשו. הקומדיה הופקה במיוחד לכבוד חגיגות השנה האזרחית החדשה 2022.
שחקנים ודמויות

| שחקן | דמות |
| --- | --- |
איוואן אורגנט: בוריס וורוביוב
סרגיי סבטלאקוב: יבגני פאבלוביץ' (ז'ניה)
יבגני קוליק: 
אנטון בוגדנוב: דניס יבגנייביץ'
דריה מורוז: 
אניה צ'יפובסקאיה: 
אלכסנדר רובאק: 
ניקיטה יפרמוב: 
פיליפ קירקורוב: הופעת קמע
אולגה בוזובה: הופעת קמע
הפקה

צילומי הסרט נערכו במספר מיקומים ברוסיה ובעיקר בערים פרם, אופה, טיומן, סרנסק ובניז'ני נובגורוד והחלו באוגוסט 2021.
הפצה

Ivi.ru הודיעה שהסרט יופץ לאקרנים ב-16 בדצמבר ויועלה לצפייה דיגיטלית ב-30 בדצמבר 2021. לקראת עליית הסרט לאקרנים הודיעו רשתות בתי הקולנוע ברוסיה כדוגמת סינמה פארק ופורמולה קינו, קארו, סינמה סטאר וקינומקס כי לא יסכימו להפיץ את הסרט אם לא יהיה חלון של שישה שבועות לפחות בין עליית הסרט לאקרנים לשידור בשירותי הסטרימינג.
הערות שוליים

↑  https://ekinobilet.fond-kino.ru/films/detail/111032321/
↑  https://www.kinobusiness.com/news/premera-filma-elki-8-proshla-v-moskve/
| עצי אשוח |
| --- | --- | --- |
| סרטים | עצי אשוח (2010) • עצי אשוח 2 (2011) • עצי אשוח 3 (2013) • עצי אשוח 1914 (2014) • עצי אשוח 5 (2016) • עצי אשוח חדשים (2017) • עצי אשוח אחרונים (2017) • עצי אשוח 8 (2021) |  |
| ספין אוף | עצי אשוח פרוותיים |  |
| שונות | טימור בקממבטוב • איוואן אורגנט • סרגיי סבטלאקוב • פיוטר פיודורוב |  |
| טימור בקממבטוב |
| --- | --- | --- |
| סרטים שביים | ואלס פשאוור (1994) • הארנה (2001) • גא"ז - רכבים רוסיים (2002) • משמר הלילה (2004) ‏• משמר היום (2006) • צחוק הגורל 2 (2007) • מבוקש (2008) • עצי אשוח (2010) • אברהם לינקולן: צייד הערפדים (2011)  • בן חור (2016) • עצי אשוח 5 (2016) • פרופיל (2018) • עצי אשוח אחרונים (2018) • דביאטאייב (2021) |  |
| סרטים שהפיק | 9 (2009) • ברק שחור (2009) • שעת האופל (2011) • אפולו 18 (2011) • עצי אשוח 2 (2011) • עצי אשוח 3 (2013) • מלכת השלג (2012) • בהצלחה, רבותיי! (2013) • מתנשקים (2013) • עצי אשוח 1914 (2014) • הוא, דרקון (2015) • הארדקור הנרי (2015) • מעבר לכוכבים (2017) • עצי אשוח חדשים (2017) דניוחה (2018) • חיפוש 2 (2021) |  |
הקרפנטרז

| --- | --- |

ריצ'רד וקרן קרפנטר, 1 באוגוסט 1972
 מקום הקמה:  דאוניי 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  1969–1983 (כ־14 שנים)
 סוגה:  פופ
 חברת תקליטים:  A&M Records
 פרסים והוקרה:  פרס גראמי לתגלית השנה (1971)  היכל התהילה של גראמי (2000)  פרס גראמי לביצוע הפופ הטוב ביותר של צמד או להקה (1971)  היכל התהילה של גראמי (1998)  פרס גראמי לביצוע הפופ הטוב ביותר של צמד או להקה (1970)  פרס המוזיקה האמריקאית לפופ/רוק של להקה/צמד/קבוצה (1974)  כוכב בשדרת הכוכבים בהוליווד 
 ריצ'רד וקרן קרפנטר
 פרופיל ב-IMDb
 חברים לשעבר
 קארן קרפנטר ריצ'רד קרפנטר ג'ו אוזבורן דני וודהמז בוב מסנג'ר דאג סטרון גארי סימז טוני פלוסו קאבי או'בריין
 
הקָרפֶּנטֶרז (באנגלית: The Carpenters) היו צמד מוזיקלי אמריקני שהורכב מהאחים קארן וריצ'רד קרפנטר. בשנות ה-70 של המאה ה-20, בתקופה שבה סגנון הרוק המהיר היה פופולרי, יצר הצמד סגנון מוזיקלי רך וייחודי, ובזכותו הם הפכו להיות בין האמנים הרווחיים ביותר בכל הזמנים. אלבומי הקרפנטרז נמכרו בכ-100 מיליון עותקים.
במהלך ארבע-עשרה שנות הקריירה שלהם הוציאה הלהקה 11 אלבומים, 31 סינגלים, 5 מופעים טלוויזיוניים וסדרת טלוויזיה אחת. היו להם מספר סיבובי הופעות בינלאומיים, בהם הופיעו בין השאר בארצות הברית, בריטניה, אוסטרליה, יפן, בלגיה והולנד. הקריירה המשותפת של הצמד הסתיימה עם מותה של קרן קרפנטר ב-4 בפברואר 1983 מדום לב שנבע מסיבוכים של אנורקסיה נרבוזה. סיקור חדשותי נרחב של מותה ושל נסיבותיו הוביל להגברת מודעות הציבור להפרעות אכילה.
תולדות הלהקה > ילדות

האחים ריצ'רד לין וקרן אן קרפנטר נולדו בניו הייבן, קונטיקט, הוא ב-1946 והיא ב-1950. ריצ'רד היה ילד שקט שבילה את מירב זמנו בהאזנה לתקליטים ובנגינה בפסנתר. קרן, לעומתו, הייתה חברותית ואהבה משחקי ספורט, ולצד זאת אהבה גם היא להאזין למוזיקה.
ביוני 1963 עברה המשפחה לדאוני, פרבר של העיר לוס אנג'לס שבקליפורניה, כדי לקרב את ריצ'רד לאחד ממוקדי תעשיית המוזיקה וכדי להתרחק מהחורפים של ניו אינגלנד, שהיו שנואים על קרן ועל אביה. בסתיו של 1963 החל ריצ'רד ללמוד בבית הספר התיכון של דאוני, שם החליט לעבור מלימודי חינוך גופני ללהקת בית הספר. המורה שלו למוזיקה, ברוס גיפורד, זיהה את כישורי נגינתו בפסנתר כאשר ניגן את היצירה "רפסודיה בכחול". בשנה שלאחר מכן למד ריצ'רד באוניברסיטת המדינה של קליפורניה בלונג ביץ', שם פגש את ג'ון בטיס, שותפו לעתיד לכתיבת פזמונים כמו "Top of the World" ו-"Only Yesterday"; את וסלי ג'ייקובס, שבהמשך ניגן על גיטרה בס ועל טובה ב"טריו ריצ'רד קרפנטר" ואת פרנק פולר, איתו כתב בהמשך את שיר חג המולד "Merry Christmas Darling" ב-1966.
קרן החלה ללמוד בבית הספר התיכון של דאוני בסתיו 1964. על אף שהייתה אתלטית, ביקשה מריצ'רד לנצל את קשריו כדי לעזור לה לעבור מלימודי חינוך גופני ללהקת בית הספר. בלהקה נתן לה המורה ברוס גיפורד לנגן על גלוקנשפיל, כלי הקשה שהיא לא אהבה. מעט יותר מאוחר הציע לה פרנקי צ'אבז, חברה ללהקה, לנגן על תופים. לעיתים קרובות השתמשה קרן במערכת התופים של צ'אבז שלימד אותה לנגן עליה. כשקיבלה מהוריה מערכת תופים בהמשך אותה שנה, כבר ניגנה עליהם באופן מקצועי.
תולדות הלהקה > שלישיית ריצ'רד קרפנטר וספקטרום

ב-1965, לאחר שקרן התאמנה בנגינה על תופים במשך שנה וריצ'רד שכלל את טכניקות הנגינה שלו על פסנתר עם המורה פרנק פולר, החליטו השניים להקים שלישיית ג'אז שתיקרא "שלישיית ריצ'רד קרפנטר". הם צירפו אליהם את הבסיסט ונגן הטובה וס ג'ייקובס ובשנת 1966 נרשמו לתחרות "Battle of the Bands" שנערכה בהוליווד בול, בה ניגנו את "הנערה מאיפנמה" ואת יצירתם המקורית "Iced Tea". הם ניצחו בתחרות והוחתמו בחברת התקליטים "RCA Records", ותחת חסותה הקליטו שירים כמו "Every Little Thing" של הביטלס ו-"Strangers in the Night" של פרנק סינטרה. מאוחר יותר, לאחר שהטילה ספק בפוטנציאל המסחרי של ההרכב, החליטה החברה לא להפיץ את השירים באופן מסחרי וביטלה את החוזה עם השלישייה.
ב-1966 באה קרן לצפות בג'אם סשן באולפן הביתי של הבסיסט ג'ו אוזבורן בלוס אנג'לס, שם ליווה ריצ'רד נגן חצוצרה במבחן בד. קרן התבקשה להצטרף בשירה ואוזבורן התלהב מקולה. הוא החתים אותה על חוזה בחברת התקליטים המתחילה שלו, "מג'יק למפ רקורדס", והיא הקליטה עבורו סינגל בו נכללו שני שירים מאת ריצ'רד, "Looking for Love" ו-"I'll Be Yours". מעט אחר כך נסגרה חברת התקליטים הקטנה, אך אוזבורן נתן לקרן ולריצ'רד להקליט קלטות דמו עד 1969, אז קיבלו השניים הצעה מהחברה "A&M Records".
ב-1967 יצרו צמד האחים יחד עם עוד ארבעה נגנים שלמדו באוניברסיטת קליפורניה בלונג ביץ' הרכב קצר ימים בשם "הסאמרצ'יימז", שבמהרה שינה את שמו ל"ספקטרה" ואחר כך ל"ספקטרום". ההרכב הופיע לעיתים קרובות במסעדת "The Jolly Knight Steak House" ובמועדון ה"וויסקי א-גו גו". בהרכב זה ניגן ריצ'רד לראשונה עם ג'ון בטיס, איתו עתיד היה לכתוב יצירות רבות עד למותה של קרן ב-1983.
ב-1968 התפרק ההרכב "ספקטרום" והצלע השלישית ב"שלישיית ריצ'רד קרפנטר", וס ג'ייקובס, עזב והצטרף לתזמורת הסימפונית של דטרויט, שם נהיה ב-1970 נגן הטוּבָּה הראשי. ריצ'רד וקרן קיבלו הצעה להופיע בתוכנית הטלוויזיה "Your All American College Show", תחרות בין הרכבים מוזיקליים מאוניברסיטאות ומכללות ברחבי ארצות הברית. הם ערכו מבחני בד למציאת נגן גיטרה בס שינגן איתם בתוכנית את השיר "Dancing in the Street" של מרת'ה והוונדלס, ובסופם בחרו את ביל סיסיוב. "שלישיית ריצ'רד קרפנטר" הופיעה בתוכנית בהרכבה החדש והזמני ב-22 ביוני 1969. לאחר ההופעה התפרקה "שלישיית ריצ'רד קרפנטר" באופן סופי.
תולדות הלהקה > דעיכת הפופולריות

ב-1979 נכנס ריצ'רד למוסד בטופיקה לגמילה מהסם מתקוולון אליו התמכר. קרן החליטה להקליט בניו יורק אלבום סולו עם המפיק הנודע פיל רמון. היא בחרה ליצור מוזיקה המיועדת יותר למבוגרים ובסגנון דיסקו-דאנס ולשנות את תדמיתה. תוצר עבודתה נתקל בתחילת 1980 בתגובות צוננות מצד ריצ'רד ובכירים ב-A&M. כשהפרויקט נגנז, חובות ההפקה שעמדו על יותר מחצי מיליון דולר נגבו מתמלוגי הקרפנטרז.
קרן החליטה להקליט אלבום סולו חדש עם אחיה, שסיים את תהליך הגמילה. האלבום, שנקרא "Karen Carpenter", יצא רק באוקטובר 1986. ארבעה שירים ממנו יצאו בגרסה שונה ב-1989 ב-"Lovelines", אלבום הלהקה השני שיצא אחרי מותה של קרן.
ב-1980 נישאה קרן לטום בריס בחתונה מפוארת אחרי רומן קצר וחזרה למשקל גוף בריא. באותה שנה הצטלם צמד האחים להופעת הטלוויזיה האחרונה שלו, "Music, Music, Music!‎", בה התארחו אלה פיצג'רלד וג'ון דייווידסון. רשת השידור ABC לא הייתה מרוצה מההופעה מכיוון שכללה רק שירים ברצף.
אלבומה הבא של הלהקה, "Made in America", יצא ב-16 ביוני 1981. האלבום נכשל מבחינה מסחרית ונמכר ב-200,000 עותקים בלבד עד מותה של קרן ב-1983. למרות זאת השיר "Touch Me When We're Dancing" שנכלל באלבום הגיע למקום ה-16 במצעד 100 הלהיטים של הבילבורד. זה היה גם השיר ה-15 של ההרכב שהגיע למקום הראשון במצעד הלהיטים למבוגרים. באלבום הופיע גם השיר "Because We Are In Love" שביצעה קרן לראשונה בחתונתה שנה קודם לכן.
הופעתה החיצונית של קרן השתנתה בצורה דרסטית בשנה שלאחר חתונתה. בקליפים שצולמו לשירים מהאלבום "Made In America" היא נראתה חולנית. נישואיה לבריס לא החזיקו מעמד והזוג נפרד בסוף 1981. ב-1982 פנתה קרן לטיפול אצל הפסיכותרפיסט הנודע סטיבן לבנקרון בבית חולים בניו יורק ובנובמבר שבה לקליפורניה נחושה להחיות את הקריירה שלה ולחתום את גירושיה. באותה תקופה נטלה מדי יום פי עשרה מהמנה היומית של תרופה לטיפול בבעיות בבלוטת התריס על מנת לזרז את חילוף החומרים בגופה. תרופה זו, בשילוב עם תרופה משלשלת, החלישה את לבה.